  Туспуктэм: Константин Вознесенских Наталия Сильвестрова Удмуртиын мӧйыос но ялан кыстӥськись (хронической) виснъёслэсь курадӟись адямиос коронавирус инфекцилэсь «Эвушелд» препаратэн утӥськыны быгато. Со сярысь элькунысь тазалыкез утёнъя министерстволэн пресс-службаез ивортӥз. «Эвушелд» препарат коронавирусэн висисъёсын кусып возьымтэослы дунтэк пуктӥське. Эмъюм лябӟем иммунитетэн адямиослы чакламын: онкологи но онкогематологи висёнъёсын кураӟисьёслы, мугор люкетъёсты воштэм бере, гемодиализ вылын улӥсьёслы, нырысетӥ иммунодефицит дыръя, ялан кыстӥськись секыт висёнъёсын, скаыр дӥабет выллем, но мукет.  « Вирус мугоре сюрыку, препарат сое нейтрализовать каре » Марина Петренко, Удмуртиысь тазалыкез утёнъя министрлэн воштӥсез Берло толэзьзэ Удмуртиын коронавирусэн черлан 160-озь учыръёсты котькуд нунал пусъё. Вакцинацилэн кулэлыкез уг ышы. 2023-тӥ арын толшоре ревакцинациез 4 сюрс 800 адями ортчиз. Али эмъяськонниосын «Спутник» вакциналэн 1 сюрс пала  комплектъёсыз вань. Вакцинаез уколэн но пуктыны, ныре но пазьыгыны луэ.  « Туннэ нуналлы Удмуртиын викциналэн одӥг ке но компонентэныз вакцинациез 709 сюрс адями ортчиз, ревакцинациез – 290 сюрс мурт. Кин 2022-тӥ арын прививка лэсьтӥз, тросэзлэн прививказылэн кужымез быриз ни. Висёнлэн секыт ортчемезлэсь утиськон понна котькуд куать толэзь ревакцинация ортчоно »Елена Корякина, Удмуртиысь тазалыкез утёнъя министерстволэн вакцинопрофилактикая валтӥсь внештатной ӧнерчиез Прививкаез, кун юрттӥськетъёсъя огъя порталын (Госуслуги), Эм юрттӥськетъя улосвыл порталын яке эмъяськоннилэн регистратурааз гожтӥськыса, улон интыя эмъяськонниын пуктыны луоз. Тегъёс: эмъяськонниос эмъюмъёс вакцина коронавирус  